De Hirudinibus. Q 



Illis vasa dua lateralia, quae contrahendo sanguinem propellunt; vas vontrale 

 gangliorum scriem cum medulla ventrali includens; vas dorsale in aliis satis 

 magnum, in aliis (Nephelide) fortasse nullum. Sanguis, in omnibus hisce ruber- 

 rimus, in altero semper vase laterali prorsum, in altero retrorsum fluit. Din '<-ti< 

 vero fluendi pluries per horam mutatur, ita ut mox in vase dextro prorsum, in 

 sinistro retrorsum, mox in dextro retrorsum, in sinistro prorsum fluat. Simul 

 fluctuatio existit, qua sanguis ab altero ad alterum latus per vascula transversa 

 transit 1 ). 



His vas dorsale contractile, cordis munere fungens, in Piscicola et Clepsine 

 valvulis instructum. Vas ventrale medullam ventralem non includens ; hoc quoque 

 in Branchiobdella et Piscicola contrahitur; num in Clepsine, nescio; valvulis etiam 

 in Piscicola munitum. Vasa lateralia in Branchiobdella non hucusque reperta; in 

 Piscicola dua valvulis destituta, non contractilia ; in Clepsine, uti videtur, plura 

 exigua, rete singulare formantia, quorum tamen decursum completum plane per- 

 spicere nondum valui. Sanguinem pallidiorem, rubescentem, flavescentem , vel 

 omni colore destitutum, in Branchiobdella et Clepsine vase dorsali prorsum semper 

 propelli vidi, in Piscicola quoque valvulae directionis mutationem vetare videntur 2 ). 



Respiratio, cujus organa peculiaria desiderantur 3 ), in reti capillari cutaneo 

 fieri videtur. Cui ut recens semper aqua advehatur, singulari modo, secundum 

 genera vario, corpus moveri solet. In aliis enim corpus solo pede (in Sanguisuga 

 et affinibus), vel pede simul et capite (in Clepsine) fixum motu undulatorio sursum 

 et deorsum flectitur ; in aliis (Piscicola, Branchiobdella) corpus pede fixum atque in 

 lineam rectam extensum coni superficiem describit, cujus apex in pede positus est. 



Ad utrumque corporis latus prope vas laterale in quinto quovis annulo in 

 Sanguisuga et Aulastomate vesiculae parvae membranaceae sitae sunt, in facie 

 ventrali apertae, quibuscum canales in ansam flexi (schleifenformige Organe auctorum) 

 cohaerent. Hae respirationis organa a pluribus habitae atque vesiculae respiratoriae 

 nuncupatae. Nihil vero cum respiratione commune eas habere, eo jam patet, quod 

 si Sanguisugam vivam aperire velis, eas prorsus albas neque vero reti respiratorio 

 praeditas invenies. Id potius iis tribuendum videtur munus, ut mucum quo corpus 

 lubricum reddatur, secernant. 



Nervorum systema Articulatorum typum sequitur; habent enim ganglion 

 oesophago superpositum (cerebrale); et gangliorum ventralium seriem, filis binis 



1) In Nephelide vulgar! facile hie circulationis modus observari potest, si modo individua pcllucidiora 

 eliguntur; expositionem ejus accuratissimam figuris illustratam dedit J. Mueller (Meckels Archiv, iS2S pg. 22. 

 Tab. I, fig. i et 2). 



Cf. etiam Duges, Ann. des Sc. nat. Tom. 15 pg. 308. R. Wagner, Isis 1832 pg. 635 sqq. In 

 Sanguisuga quoque et Aulastomate, si viva apeiiuntur, vasorum lateralium contractiones facile oonspidnntiir. 



2) Facillime in Clepsinis pullis sub microscopio vasis dorsalis contractiones et valvulae observantur. 

 Vas dorsale amplum, valde flexuosum, in tertio quovis annulo valvula instructum, cujus forma similis, ac in 

 Piscicola. In Clepsine tessulata caute a dorso aperta lentis jam ope valvulas conspicics. IV Piscio-la, 

 quam ipse non dissecui, cf. Leo, Muellers Archiv 1835. pg. 419 sqq. Tab. 



3) Branchiae Hirudinibus omnibus deesse videntur; nam in Branchclli<> Sav. .|ii...| ndit 

 laterales branchiiformes, quibus hoc genus excellit, nihil de branchiaruni natura habere Blaim ill- 



(Diet, des Sc. nat. Tom. 57 pg. 557.) Etiamsi vero branchiae hae essent, tamen cum Hmidinilms pntius 

 hunc vermem conjungerem, quam cum Arenicola, toto coelo diversa, uti Latreillium fecissc videmus. (J-'amill 

 natur. du regne anim. pg. 244.) 



